
R E F E R A T   D E   A P R O B A R E
privind aprobarea proiectului ”DOTAREA LABORATORULUI DE MICROBIOLOGIE AL SPITALULUI MUNICIPAL BRAD”, a 
cheltuielilor aferente acestuia, precum și a Acordului de 
parteneriat între Spitalul Municipal Brad
și Municipiul Brad

	

Prin Ordinul Ministrului Investițiilor și Proiectelor Europene nr. 2009/10.05.2024 a fost aprobat Ghidul solicitantului aferent Apelului de proiecte „Investiții în infrastructura laboratoarelor de microbiologie în cadrul unităților sanitare publice” aferent  Programului Sănătate, Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate, Obiectiv specific RSO4.5:Asigurarea accesului egal la asistență medicală primară, precum și promovarea tranziției de la îngrijirea instituțională către îngrijirea în familie sau în comunitate (FEDR). Prin Ordinul Ministrului Investițiilor și Proiectelor Europene nr. 4035/27.06.2024 a fost modificat în sensul prelungirii perioadei de depunere a proiectelor de către cei interesați.
La nivelul Municipiului Brad s-a identificat astfel o oportunitate de finanțare a proiectului ”DOTAREA LABORATORULUI DE MICROBIOLOGIE AL SPITALULUI MUNICIPAL BRAD”, prezentată de către Spitalul Municipal Brad prin adresa nr. 7300/11.07.2024, înregistrată la Primăria Municipiului Brad sub nr. 37189/11.07.2024.
În prezent, laboratorul de microbiologie din cadrul Spitalului Municipal Brad necesită investiții pentru a putea continua să furnizeze servicii de diagnostic de înaltă calitate, conform standardelor actuale. Infrastructura și echipamentele existente s-au degradat continuu și nu mai corespund cerințelor tehnologice moderne, afectând astfel capacitatea de diagnostic și tratament a infecțiilor, inclusiv infecțiile nosocomiale.
Investiția va aduce următoarele beneficii:
1.	Diagnosticul prompt și eficient al infecțiilor: Un laborator bine echipat poate asigura un diagnostic rapid și precis, esențial pentru tratamente eficiente și reducerea duratei de spitalizare.
2.	Controlul infecțiilor nosocomiale: Prin actualizarea infrastructurii, laboratorul va putea monitoriza și controla mai eficient infecțiile nosocomiale, reducând astfel riscul de răspândire a acestora.
3.	Adecvarea la noile cerințe tehnologice: Investițiile vor asigura adaptarea infrastructurii la noile tehnologii necesare pentru diagnosticarea și tratamentul infecțiilor.
4.	Creșterea eficienței actului medical: Echipamentele moderne vor permite un control mai bun al eficacității tratamentelor aplicate, reducând erorile și îmbunătățind rezultatele clinice.
În cadrul Apelului nr. PS/359/PS_P3/OP4/RSO4.5/PS_P3_RSO4.5_A7: Investiții în infrastructura laboratoarelor de microbiologie din cadrul unităților sanitare publice, se finanțează investiții privind dotarea cu echipamente a laboratoarelor de microbiologie din unitățile sanitare publice situate în regiunile mai puțin dezvoltate.
Fondurile nerambursabile acoperă 98% din cheltuielile eligibile, iar diferența de 2% trebuie asigurată din alte surse (bugetul liderului de parteneriat).
Valoarea totală a proiectului este de 4.035.428,00 lei  (fără T.V.A.), respectiv 4.802.159,18 lei (cu T.V.A.), din care valoare eligibilă 4.035.428,00 lei (fără T.V.A.) și valoare financiară nerambursabilă solicitată în cuantum de 3.954.719,32 lei (fără T.V.A.),  respectiv 4.706.116,00 lei (cu T.V.A.), reprezentând 98% din valoarea cheltuielilor eligibile.
Contribuția proprie a Spitalului Municipal Brad de 2% din valoarea eligibilă a proiectului, reprezentând cofinanțarea acestuia, este în cuantum de 80.708,56 lei (fără T.V.A), respectiv 96.043,18 lei (cu T.V.A.).
În afara valorii eligibile a proiectului, orice altă cheltuială constituie cheltuială neeligibilă și va fi suportată de către beneficiar. 
Proiectul va fi solicitat la finanțare în parteneriat cu Spitalul Municipal Brad, potrivit Ghidului Solicitantului, iar în acest sens este necesară încheierea unui Acord de parteneriat, conform secțiunii 5.1.4. Prin acest Acord se stabilește ca lider de parteneriat pentru implementarea acestui proiect Spitalul Municipal Brad, acesta fiind și solicitantul finanțării.
	În contextul celor de mai sus și ținând cont de Avizul de oportunitate nr. AFR 6596/11.07.2024 emis de către Ministerul Sănătății în vederea implementării proiectelor de investiții în infrastructura laboratoarelor de microbiologie cu finanțare din Programul Sănătate, am inițiat prezentul proiect de hotărâre prin care am propus aprobarea proiectului ”DOTAREA LABORATORULUI DE MICROBIOLOGIE AL SPITALULUI MUNICIPAL BRAD”, precum și a cheltuielilor aferente acestuia și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, împuternicirea Primarul Municipiului Brad să semneze, în numele și pentru Municipiul Brad, Acordul de parteneriat. 
Invoc în susținerea propunerii mele prevederile Ordinului Ministrului Investițiilor și Proiectelor Europene nr. 2009/10.05.2024 a fost aprobat Ghidul solicitantului aferent Apelului de proiecte „Investiții în infrastructura laboratoarelor de microbiologie în cadrul unităților sanitare publice” aferent  Programului Sănătate, Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate, Obiectiv specific RSO4.5:Asigurarea accesului egal la asistență medicală primară, precum și promovarea tranziției de la îngrijirea instituțională către îngrijirea în familie sau în comunitate (FEDR), ale Ordinului Ministrului Investițiilor și Proiectelor Europene nr. 4035/27.06.2024, ale Regulamentului (UE) 2021/1060, ale Regulamentului (UE) 2021/1058, ale O.U.G. nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale H.G. nr. 936/2020 pentru aprobarea cadrului general necesar în vederea implicării autorităților și instituțiilor  din România în procesul de programare și negociere a fondurilor externe nerambursabile  aferente perioadei de programare 2021 - 2027 și a cadrului instituțional de coordonare,  gestionare și control al acestor fonduri, ale O.U.G. nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune,  Fondul social european Plus, Fondul pentru o tranziție justă, ale H.G. nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Legii nr. 227/2015 privind codul fiscal, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. (4) din Legea nr. 554/2004 a contenciosului administrativ, actualizată.

